2019. gada 2. jūlijā Rīkojums Nr. 325

Rīgā (prot. Nr. 31 39. §)

**Par valstij dividendēs izmaksājamo valsts sabiedrības ar ierobežotu atbildību "Mihaila Čehova Rīgas Krievu teātris" peļņas daļu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.3. apakšpunktu noteikt, ka valsts sabiedrība ar ierobežotu atbildību "Mihaila Čehova Rīgas Krievu teātris" (vienotais reģistrācijas Nr. 40003793653) (turpmāk – kapitālsabiedrība) nemaksā dividendes (25 050 *euro*) no peļņas par 2018. gadu.

2. Kultūras ministrijai kā kapitālsabiedrības kapitāla daļu turētājai nodrošināt, ka kapitālsabiedrības 2018. gadā gūtā peļņa tiek novirzīta iepriekšējo gadu zaudējumu segšanai.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Kultūras ministra

pienākumu izpildītājs,

zemkopības ministrs K. Gerhards